…………………. napirendi pont

**ELŐTERJESZTÉS**

**a Képviselő-testület 2018. november 27-i rendes ülésére**

**Tárgy:** Budapest II. Kerületi Közbiztonsági Alapítvány Kuratóriumával kapcsolatos személyi döntések

**Készítette:** ………………………………

dr. Murai Renáta

Jegyzői Igazgató

**Egyeztetve:** ……………………………….

Dankó Virág

Alpolgármester

**Látta:** ……………………………….

dr. Szalai Tibor

Jegyző

*A napirend tárgyalása zárt ülést nem igényel.*

**Tisztelt Képviselő-testület!**

A Képviselő-testület 377-381/2014. (XI. 27.) határozataival megválasztotta a Budapest II. Kerületi Közbiztonsági Alapítvány Kuratóriumának tagjait 2014. december 1-jétől 2019. november 30. napjáig tartó időtartamra. Ezt követően 2015 februárjában, illetve decemberében a 36/2015. (II.26.), illetve 334/2015. (XII.22.) határozatokkal – lemondások miatt – tagcserékről döntött a Képviselő-testület, ezért a Kuratórium jelenleg az alábbi összetételben működik:

dr. Verebes Pál elnök, dr. Kolláth Adél, Kalocsai Tímea, Viziné dr. Magyarosi Szilvia, Vargáné Luketics Gabriella tagok.

Az Alapítvány céljainak hatékonyabb elérése és produktívabb működtetése érdekében javaslom a jelenlegi tagok visszahívását és egyben – figyelemmel a Polgári Törvénykönyvről szóló 2013. évi V. törvény (Ptk.) 3:397.§-ára, miszerint *„a kuratórium három természetes személyből áll”* – három új kuratóriumi tag megválasztását 3 éves időtartamra.

A 100%-ban a Képviselő-testület által alapított Alapítvány kuratóriumi tagjainak meghatározásával kapcsolatos döntés a Testület hatásköre, ezért kérem a tisztelt Képviselő-testületet a határozati javaslatok elfogadására.

**Határozati javaslatok**

1. A Képviselő-testület, mint a Budapest II. Kerületi Közbiztonsági Alapítvány alapítója alapítói határozattal úgy dönt, hogy

* a 377/2014. (XI. 27.) határozatával a Budapest II. Kerületi Közbiztonsági Alapítvány kuratóriumi tagjává választott – és egyben elnökévé javasolt – dr. Verebes Pált,
* a 334/2015. (XII. 22.) határozatával a Budapest II. Kerületi Közbiztonsági Alapítvány kuratóriumi tagjává választott dr. Kolláth Adélt,
* a 379/2014. (XI. 27.) határozatával a Budapest II. Kerületi Közbiztonsági Alapítvány kuratóriumi tagjává választott Kalocsai Tímeát,
* a 36/2015. (II. 26.) határozatával a Budapest II. Kerületi Közbiztonsági Alapítvány kuratóriumi tagjává választott Viziné dr. Magyarosi Szilviát és
* a 381/2014. (XI. 27.) határozatával a Budapest II. Kerületi Közbiztonsági Alapítvány kuratóriumi tagjává választott Vargáné Luketics Gabriellát

2018. november 30-i hatállyal visszahívja.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő:** 30 nap

*A határozat elfogadásához minősített többségű szavazati arány szükséges.*

1. A Képviselő-testület, mint a Budapest II. Kerületi Közbiztonsági Alapítvány alapítója alapítói határozattal úgy dönt, hogy az Alapítvány kuratóriumi tagjává Bucsek Gábort 2018. december 1. napjától 2021. november 30. napjáig tartó határozott időre megválasztja, javasolva egyúttal elnökké választását.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő:** 30 nap

*A határozat elfogadásához minősített többségű szavazati arány szükséges.*

1. A Képviselő-testület, mint a Budapest II. Kerületi Közbiztonsági Alapítvány alapítója alapítói határozattal úgy dönt, hogy az Alapítvány kuratóriumi tagjává Ratatics Pétert 2018. december 1. napjától 2021. november 30. napjáig tartó határozott időre megválasztja.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő:** 30 nap

*A határozat elfogadásához minősített többségű szavazati arány szükséges.*

1. A Képviselő-testület, mint a Budapest II. Kerületi Közbiztonsági Alapítvány alapítója alapítói határozattal úgy dönt, hogy az Alapítvány kuratóriumi tagjává dr. Sánta Zsófiát 2018. december 1. napjától 2021. november 30. napjáig tartó határozott időre megválasztja.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő:** 30 nap

*A határozat elfogadásához minősített többségű szavazati arány szükséges.*

**Budapest, 2018. november 26.**

**Dr. Láng Zsolt**

**Polgármester**